Թոմ Բլայթ

**Թոմ Քեյր Բլայթ** (անգլ.՝ Tom Keir Blyth, փետրվարի 2, 1995, Բիրմինգհեմ, Անգլիա)  անգլիացի դերասան: Դերասանությամբ հետաքրքրվել է դեռ փոքր տարիքից՝ դերասանական վարպետություն սովորելով Կենտրոնական պատանեկան թատերական արվեստի դպրոցում և Ջուլիարդի դպրոցում։

Նա իր առաջին գլխավոր դերը խաղացել է «Սքոթը և Սիդը» (2018) ֆիլմում, իսկ այդ ժամանակվանից ի վեր նկարահանվել է Գլեն Բայամ Շոուի դերում՝ «Օրհնություն» (2021) և Քորիլիան Սնոուի դերում՝ «Քաղցած խաղեր։ Երգեցիկ թռչունների և օձերի բալլադը» (2023) ֆիլմերում։ Հեռուստատեսությամբ նա խաղացել է Ուիլյամ Բոնիի գլխավոր դերում MGM+-ի «Բիլլի Քիդը» (2022-2025) սերիալում։

## Վաղ կյանք և կրթություն
Թոմաս Քեյր Բլայթը ծնվել է Բիրմինգհեմում 1995 թվականի փետրվարի 2-ին Շառլոտ և Գևին Բլայթների ընտանիքում։ Նրա հայրը և հորական պապը աշխատել են մեդիա ոլորտում։ Բլայթն ունի մեկ քույր և մեկ խորթ եղբայր հոր երկրորդ ամուսնությունից։ Բլայթը վաղ մանկությունն անցկացրել է Դերբիշիրում։ Երբ հայրը դարձավ *«[[Էմերդեյլ (օճառային օպերա)|Էմերդեյլ]]»* օճառային օպերայի սցենարիստը, ընտանիքը տեղափոխվեց Թոքվիթ, Հյուսիսային Յորքշիր։ 11 տարեկանում, երբ նրա ծնողները ամուսնալուծվեցին, Բլայթը մոր և քրոջ հետ տեղափոխվեց Նոթինգհեմի արվարձան Վուդթորփ՝ ծնողներին ավելի մոտ լինելու համար։ Բլայթը վրդովված էր տեղափոխությունից. մայրը փորձել է նրան տանել դերասանական դասընթացների, չնայած նա սկզբում դժկամությամբ էր վերաբերվում դրան։ 12 տարեկանում, նա սկսեց թերթ բաժանելով գումար վաստակել։ Նա այցելում էր հոր տուն և գրական ստուդիա Լիդսում, որոնք գտնվում էին երկու ժամվա հեռավորության վրա։ Հենց այնտեղ էր, որ Բլայթը սկսեց հետաքրքրվել սթորիթելինգով, սակայն նրա հայրը հստակեցրեց, որ ատում է նեպոտիզմը և Բլայթին ոչ մի կերպ չի օգնի։

Նոթինգհեմում Բլայթը սովորում էր Արնոլդ Հիլի դպրոցում, իսկ ավելի ուշ՝ Բիլբորո քոլեջում։ Մոր և ընտանիքի ընկերոջ շնորհիվ նա ընդունվեց Նոթինգհեմի թատերական արվեստի դպրոցում։ 15 տարեկանում Բլայթին դպրոցից դուրս հանելով ասացին, որ հայրը տեղափոխվել է հիվանդանոց։ Բլայթի հայրը մահացավ ոչ հոջկինյան լիմֆոմայից։ Հոր կորստից հետո Բլայթը վերադարձավ թատերական արվեստի դպրոց և միացավ Ազգային երիտասարդական թատրոնին՝ խաղալով «Տասներկուերորդ գիշեր», «Խոտի տենդ» և «Լարովի նարինջ» ներկայացումներում։ Չնայած նա դիմեց և ընդունվեց մի քանի դրամատիկական դպրոցներ, նա չհաճախեց դրանց։ 2016 թվականին, ամառվա ընթացքում բարեգործական դրամահավաքի համար կամավոր աշխատելով, Բլայթը որոշեց դերասանական կարիերա սկսել։ 21 տարեկանում նա լսումների անցավ Նյու Յորքի Ջուլիարդ դպրոցում, որտեղ սովորում էր կրթաթոշակով և բնակվում էր Բրուքլինում։ Ջուլիարդում սովորելու ընթացքում Բլայթը խաղացել է այնպիսի ներկայացումներում, ինչպիսիք են «Տասներկուերորդ գիշերը» և «Անտոնիոսը և Կլեոպատրան»։

## Կարիերա
2010 թվականին Բլայթը սկսեց իր հեռուստատեսային կարիերան՝ խաղալով փոքր երկրորդական դերեր «Ռոբին Հուդ» և «Պելիկանի արյուն» ֆիլմերում: Քոլեջն ավարտելու տարիներին նա նկարահանվեց «Փոքրիկ ստեր» (2014), «Փափլիկ» (2015) և «Լվացքի ակումբ» (2016) կարճամետրաժ ֆիլմերում՝ միաժամանակ Նոթինգհեմում կատարելով տարբեր աշխատանքներ: 2018 թվականին Բլայթը ստացավ իր առաջին գլխավոր դերը՝ որպես Սիդ Սադովսկի՝ Ռիչարդ Մեյսոնի հետ՝ ինքնակենսագրական «Սքոթը և Սիդը» պատանեկան ֆիլմում: Նույն թվականին նա նկարահանվեց Hazey Eyes-ի «Scars ft. Yoke Lore» տեսահոլովակում, ինչպես նաև «Բարձունք» կարճամետրաժ հեռուստասերիալում: 2020 թվականին Ջուլիարդն ավարտելուց հետո Բլայթը մարմնավորեց Գլեն Բայամ Շոուի դերը Թերենս Դեյվիսի «Օրհնություն» կենսագրական դրամայում, որի պրեմիերան տեղի ունեցավ հաջորդող տարում: 2022 թվականին Բլայթը սկսեց նկարահանվել որպես գլխավոր հերոս Ուիլյամ Բոնիի MGM+-ի «Բիլլի Քիդ» սերիալում: Դերի համար Բլայթը սովորեց ձի հեծնել, կրակել և խոսել «իսկական կովբոյի» պես՝ իռլանդա-ամերիկյան ակցենտով։ Նույն թվականին Բլայթը էպիզոդիկ դերում հայտնվեց HBO-ի «Ոսկե դարաշրջան» սերիալի մի դրվագում։

2023 թվականին նա նկարահանվեց երիտասարդ Քորիլիան Սնոուի դերում՝ Ռեյչել Զեգլերի հետ միասին, «Քաղցած խաղեր։ Երգեցիկ թռչունների և օձերի բալլադը» ֆիլմում, որը համանուն «Քաղցած խաղերի» նախապատմության էկրանավորումն է։

2024 թվականի հոկտեմբերի 19-ին Նյուպորտ Բիչի կինոփառատոնում ցուցադրվել է իր մասնակցությամբ «Ցուլերի վազք» ֆիլմը, որը հիմնված է Բիլ Քինանի «Քննարկման նյութեր» հուշագրության վրա: Ֆիլմը պաշտոնապես թողարկվել է 2025 թվականի նոյեմբերի 14-ին:

Բլայթը ունի ապագայում դուրս եկող ֆիլմ, հիմնված Էռնեստ Հեմինգուեյի «Հրաժեշտ զենքին» վեպի վրա։ 2024 թվականի մարտին հայտարարվեց, որ Բլայթը, Ռասել Թովիի հետ միասին, կնկարահանվի սցենարիստ-ռեժիսոր Կարմեն Էմմիի «Քողարկված» անկախ ֆիլմում։ Ֆիլմը, որը հիմնված է իրական իրադարձությունների վրա, կենտրոնանում է 1990-ականների մի գաղտնի ոստիկանի վրա, ով փորձում է ծուղակը գցել և ձերբակալել գեյ տղամարդկանց, մինչև որ չի սիրահարվում իր թիրախներից մեկին։ 2024 թվականին հայտարարվեց, որ Բլայթը կնկարահանվի Էմիլի Բեյդերի հետ միասին Նեթֆլիքսի «Մարդիկ, որոնց մենք հանդիպում ենք արձակուրդում» ռոմանտիկ ֆիլմում, որը հիմնված է Էմիլի Հենրիի համանուն վեպի վրա։

2025 թվականի հունվարի 21-ին հայտարարվեց, որ Բլայթը կնկարահանվի Քլեյր Դենիսի «Ճաղավանդակը» ֆիլմում: Ֆիլմը հիմնված է Բերնարդ-Մարի Կոլտեսի «*Սևամորթների մարտերը շների հետ*» պիեսի վրա:

Բլայթը 2025 թվականի սեպտեմբերի 18-ին հայտնվեց Փարիզ Պալոմայի «*Լավ տղա*» տեսահոլովակում՝ երաժշտի հետ միասին, մարմնավորելով գլխավոր տղամարդու կերպարին: Նա նախատեսված էր ներկայացնելու «տղամարդկանց, ովքեր պաշտպանում են իշխանական համակարգերը, որոնք ոտնահարում են կանանց իրենց առօրյա կյանքում և ատելության մեկնաբանություններ  թողնում կանանց նկատմամբ համացանցում՝ կարծելով, որ իսկապես ընդիմանում և վնասում են, մինչդեռ իրականում նրանք պարզապես պահպանում են ստատուս քվոն»:

## Ֆիլմագրություն
### Ֆիլմ

### Հեռուստասերիալ

## Մրցանակներ և անվանակարգեր

## Ծանոթագրություններ

## Արտաքին հղումներ
*  IMDb

Կատեգորիա:1995 ծնունդներ
Կատեգորիա:21-րդ դարի բրիտանացի դերասաններ
Կատեգորիա:Անգլիացի դերասաններ
Կատեգորիա:Բրիտանացի դերասաններ